IV. ARIZANI KO‘RIB CHIQISH VA QAYTA TASHKIL

IV. ARIZANI KO‘RIB CHIQISH VA QAYTA TASHKIL ETISHGA RUXSATNOMA BERISH YOKI RAD ETISH TO‘G‘RISIDA QAROR QABUL QILISH 10. Vakolatli organ sug‘urtalovchining arizasini ko‘rib chiqadi, ushbu
Nizomning 6-bandida nazarda tutilgan hujjatlar qabul qilib olingan sanadan
boshlab o‘n besh kundan ortiq bo‘lmagan muddatda qayta tashkil etishga
186
ruxsatnomani beradi yoki rad etadi. Qayta tashkil etishga ruxsatnoma berish
to‘g‘risida sug‘urtalovchining arizasi ko‘rib chiqilganligi uchun vakolatli organ
tomonidan yig‘im undirilmaydi.
11. Agar vakolatli organ qayta tashkil etishga ruxsatnoma berish yoki uni
rad etish to‘g‘risida sug‘urtalovchining arizasini ko‘rib chiqish muddati mobaynida
sug‘urtalovchiga qayta tashkil etishga ruxsatnoma bermasa yoki uni berishni rad
etmasa, u holda ushbu Nizomning 10-bandida nazarda tutilgan muddat tamom
bo‘lgandan keyin sug‘urtalovchi uni amalga oshirish uchun ruxsatnoma olish
niyatida bo‘lgan qayta tashkil etishni, bu haqda vakolatli organni yozma ravishda
xabardor qilgan holda amalga oshirish huquqiga ega.
Ushbu bandning birinchi xatboshida nazarda tutilgan holatda vakolatli
organ sug‘urtalovchining yozma xabarnomasi olingandan keyin besh ish kuni
mobaynida unga qayta tashkil etishga ruxsatnoma berishga majbur. Qayta tashkil
etishga ruxsatnoma olingunga qadar taqdim etilgan hujjatlarning ular qabul
qilingan sana to‘g‘risida belgi qo‘yilgan ro‘yxati va sug‘urtalovchi tomonidan
vakolatli organga yuborilgan yozma xabarnoma qayta tashkil etishga ruxsatnoma
berishga tenglashtiriladi va qayta tashkil etishni sodir etish uchun asos hisoblanadi.
12. Vakolatli organ tegishli qaror qabul qilingan sanadan boshlab bir ish
kunidan kechikmay sug‘urtalovchiga qayta tashkil etishga ruxsatnomani beradi
(yuboradi) yoki uni berish rad etilganligi to‘g‘risida uni yozma shaklda xabardor
qiladi. Qayta tashkil etishga ruxsatnoma berilganligi uchun vakolatli organ
tomonidan yig‘im undirilmaydi.
13. Qayta tashkil etishga ruxsatnoma berish quyidagi asoslar bo‘yicha rad
etilishi mumkin:
qayta tashkil etishga ruxsatnoma berilishi uchun zarur bo‘lgan hujjatlarning
sug‘urtalovchi tomonidan to‘liq bo‘lmagan hajmda taqdim etilganligi;
sug‘urtalovchining ruxsat berishga doir talablar va shartlarga muvofiq
emasligi;
sug‘urtalovchi tomonidan taqdim etilgan hujjatlarda noto‘g‘ri yoki buzib
ko‘rsatilgan ma’lumotlarning mavjudligi.
187
Qayta tashkil etishga ruxsatnomani berishni boshqa asoslarga ko‘ra, shu
jumladan, maqsadga muvofiq emas degan vajlar bilan rad etishga yo‘l
qo‘yilmaydi.
14. Qayta tashkil etishga ruxsatnomani berish rad etilganligi haqidagi
xabarnoma sug‘urtalovchiga yozma shaklda, rad etish sabablari, qonun
hujjatlarining aniq normalari va sug‘urtalovchi ko‘rsatilgan sabablarni bartaraf
etib, takroran ko‘rib chiqish uchun hujjatlarni taqdim etishi mumkin bo‘lgan
muddat ko‘rsatilgan holda yuboriladi (topshiriladi). Sug‘urtalovchi rad etish
sabablarini bartaraf etib va hujjatlarni takroran ko‘rib chiqish uchun taqdim etishi
mumkin bo‘lgan muddat qayta tashkil etishga ruxsatnomani berish rad etilganligi
haqidagi xabarnoma olingan kundan e’tiboran o‘n ish kunidan kam bo‘lmasligi
kerak.
15. Sug‘urtalovchi qayta tashkil etishga ruxsatnomani berish rad etilishi
uchun asos bo‘lgan sabablarni belgilangan muddatda bartaraf etgan taqdirda,
hujjatlarni takroran ko‘rib chiqish, qayta tashkil etishga ruxsatnomani berish yoki
uni berishni rad etish sug‘urtalovchining rad etish sabablari bartaraf etilganligi
to‘g‘risidagi arizasi va rad etish sabablari bartaraf etilganligini tasdiqlovchi tegishli
hujjatlar olingan kundan e’tiboran o‘n ish kunidan ko‘p bo‘lmagan muddatda
vakolatli organ tomonidan amalga oshiriladi. Sug‘urtalovchining arizasi takroran
ko‘rib chiqilganligi uchun yig‘im undirilmaydi.
16. Hujjatlarni takroran ko‘rib chiqishda ilgari sug‘urtalovchiga yozma
shaklda bayon qilinmagan rad etish sabablarining vakolatli organ tomonidan
ko‘rsatilishiga yo‘l qo‘yilmaydi, ilgari ko‘rsatilgan sabablar bartaraf etilganligini
tasdiqlovchi hujjatlar bilan bog‘liq rad etish sabablarining ko‘rsatilishi bundan
mustasno.
17. Qayta tashkil etishga ruxsatnomani berish rad etilganligi haqidagi
xabarnomada ko‘rsatilgan muddat o‘tgandan keyin sug‘urtalovchi tomonidan
berilgan ariza yangidan berilgan ariza hisoblanadi va vakolatli organ tomonidan
umumiy asoslarda ko‘rib chiqiladi.
188
18. Sug‘urtalovchi qayta tashkil etishga ruxsatnoma berish rad etilganligi,
shuningdek vakolatli organ mansabdor shaxsining harakati (harakatsizligi)
yuzasidan belgilangan tartibda shikoyat qilish huquqiga ega.